Viron vuoden kansalainen Helen Sildna ja Muumilaakso-menestyskonseptin kehittäjä Marika Makaroff pyöreän pöydän keskustelutilaisuuden pääpuhujia - ePressi
Bisnes & kulttuuri -seminaari pidetään maanantaina 16.9. klo 12.00–16.00 Tampere-talon Duetto-salissa. Tilaisuus on avoin median edustajille. Tapahtuma on osallistujille ilmainen, mutta edellyttää ilmoittautumista ennakkoon.
Pirkanmaan kulttuurialan ja elinkeinoelämän vaikuttajat kohtaavat jälleen Tampere-talossa maanantaina 16. syyskuuta järjestettävässä Bisnes ja kulttuuri -seminaarissa. Uudistunut ja tuntuvasti kansainvälistynyt seminaari keskittyy tänä vuonna menestyksen saloihin teemalla ”Tarinan merkitys onnistumisessa”. Seminaarin järjestävät Tampere-talo, Tampereen kauppakamari, Tampereen kaupunki ja Kulttuurikummit ry. Tapahtuman tavoitteena on saattaa bisnes ja kulttuuri yhteisten asioiden äärelle ja löytää keskinäistä synergiaa kaupunkikehitykseen sekä alueen elävöittämiseen.
Tilaisuus on valtakunnallisestikin ajatellen ainutlaatuinen yrityselämän edustajien ja kulttuuritoimijoiden kohtaaminen.
Tämän vuoden tapahtuman puhujat ovat kansainvälisestikin noteerattuja menestyjiä. TV-muumit uudessa muodossa esiintuoneen Gutsy Animationsin toimitusjohtaja Marika Makaroff ja kansainvälisenä puhujana Helen Sildna, Tallinn Music Weekin toimitusjohtaja, joka tunnetaan erityisesti Viron itäisimmän kaupungin Narvan eheyttämisestä festivaalien ja taidetapahtumien avulla.
Lisäksi seminaarissa kuullaan viime vuoden menestystarina. Vuoden 2018 Bisnes ja kulttuuri -seminaarissa toisensa kohdanneet yritysedustaja markkinointipäällikkö Timo Reunanen Ata Gears Oy:ltä sekä kulttuuriedustaja Tampereen NMKY:n hankekoordinaattori Anne Auramo päätyivät yhteistyöhön hedelmällisen pöytäkeskustelun päätteeksi.
Tapahtuma on merkittävä vuosittainen verkostoitumis- ja oppimistapahtuma. Seminaari rakentuu puhujien inspiraatiopuheenvuoroista ja niitä seuraavista pyöreän pöydän keskusteluista, joissa osallistujat pääsevät jakamaan ajatuksiaan.
Lounas, omakustanteinen (10 e)
Tilaisuuden avaus (Tampereen kaupunki) ja Kulttuurikummien
YHTEYDEN LÖYTÄMINEN VIIME VUODEN BISNES & KULTTUURISTA
GUTSYN TARINA
STORY IS THE BASIS OF EVERYTHING I DO
Keskustelun purku ja tilaisuuden päätös
Ohjelma saattaa sisältää muutoksia. Seminaarin jälkeen Tampereen kaupunki järjestää infotilaisuuden haustaan Euroopan kulttuuripääkaupungiksi vuodelle 2026.
Tilaisuuden juontaa Tampere-talon ohjelmapäällikkö Samppa Rinne.
Pöytäkeskusteluja vetävät mm.
Pirkko Ahonen, Säästöpankki
Jani Vilpponen, OP Tampere
Jyrki Liljeroos, Hallituspartnerit ry
Elisa Saarinen, Lamina Holding
Ilmoittautuminen: https://tampere-talo.fi/bisnes-kulttuuri-seminaari-2019/
Median ilmoittautuminen: anni.kilpela@tampere-talo.fi
Tampere-talon toimitusjohtaja, Paulina Ahokas, p. 03 243 4100, paulina.ahokas@tampere-talo.fi
Kulttuurikummit ry:n hallituksen puheenjohtaja, Martti Silvennoinen, p. 0400 702535, martti.silvennoinen@kotiportti.fi
Tampereen kaupungin kulttuuri- ja vapaa-aikajohtaja, Lauri Savisaari, p. 040 801 6081
lauri.savisaari@tampere.fi
Tampereen kauppakamari, yhteyspäällikkö, Akira Ropo, p. 050 062 2128, akira.ropo@tampere.chamber.fi
Bk2018_kuvaaja Anni Kilpelä
Koko: 1,04 MB Tyyppi: jpg Resoluutio: 5058x3318
Helen Sildna_kuvaaja Laura Kallasvee
Koko: 0,78 MB Tyyppi: jpg Resoluutio: 2362x3543
Marika_Vapaatausta_29.8.2018_VerttiLuoma_4_5.jpg
Koko: 2,08 MB Tyyppi: jpg Resoluutio: 1600x2000